151 



den levede 3 Dage paa den af Central- Afrikas Sol gjen- 

 nemglødede Jord i hans Have, førend den døde*). 



Den for de ovenfor omtalte ostindiske » Vandrefiske « 

 ejendommelige Hulhed i Hovedet (»Labyrinten«) har 

 aabenbart intet at bestille med Sommerdvalen; thi der 

 viser sig i Ostindien efter et Regnskyl ikke alene slige 

 »hulhovede« Pigfinnefiske (Labyrintgjællede), men ogsaa 

 Karpefiske og Fiske af andre Familier, som jo maatte 

 dø, naar Vandet tørrede ud, og snart paa denne Maade 

 vilde blive udryddede paa mange Steder, hvis hin Dan- 

 nelse var nødvendig for at holde Livet vedlige under 

 disse Omstændigheder. — Den i de hede og tørre Kli- 

 maer forekommende Sommerdvale er aabenbart det samme 

 som Vinterdvalen hos en Del af de i middelvarme og 

 kolde Egne levende Dyr, saasom Flaggermus, Bjørne, 

 Pindsvin osv. Der vil kunne anføres adskillige Exempler 

 paa, at ogsaa Fiske høre til de Dyr, der ligge i Vinter- 

 dvale. I England grave Aalene sig i Vintermaane- 

 derne over en Fod dybt ned i Mudderet, og i Som- 

 mersetshire vide Folk at finde de Huller, hvori de ligge, 

 deraf, at Rimfrosten ikke lægger sig over dem, og grave 

 dem ud i Dyngevis; fra Nord- Amerika beretter Mitchell 

 ogsaa, at Aalene om Vinteren ligge skjulte i Dyndet og 

 tages der i stor Mængde ved at man spidder dem. I strænge 

 Vintre har man ogsaa fundet Karper i stort Antal tæt 

 sammentrængte og nedgravede i Mudderet paa Bunden 



') Hyrtl, der anatomerede Fisken, betvivler imidlertid hele Historien, 

 fordi han i dens Mave fandt 11 unge Exemplarer af en anden i 

 Vand levende Malleform (Synodontis), der vare meget lidt an- 

 grebne af Fordøjelsen, og fordi Exemplaret efter hans Mening 

 bar tydelige Spor af at være fanget paa Krog! Heller ikke frembød 

 den noget Bygningsforhold, der kunde forklare dens Sejglivethed 

 ude af Vandet. 



10* 



